Държавен вестник, бр. 80, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  80
ПРИЛОЖЕНИЕ
Изменения на част А на Кодекса за устой­
чивост в неповредено състояние, 2008 г.
(Кодекс IS от 2008 г.)
Част А
Задължителни критерии
Бележката под линия към съществуващото 
заглавие на глава 2 е заличена.
5548
Изменения на въведението и част А на Кодек­
са за устойчивост в неповредено състояние, 
2008 г. (Кодекс IS от 2008 г.)
(Приети с Резолюция MEPC.413(97) на Комите­
та по морска безопасност на Международната 
морска организация на 25 ноември 2016 г. В 
сила за Република България от 1 януари 2020 г.)
Комитетът по морска безопасност,
Катo припомня член 28, буква (б) от 
Конвенцията за Международната морска ор­
ганизация относно функциите на Комитета,
Припомняйки също Резолюция MSC.267(85), 
с която е приел Кодекса за устойчивост в не­
повредено състояние, 2008 г. („Кодекс IS от 
2008 г.“),
Като отбелязва разпоредбите относно 
процедурата за изменение на въведението и 
част А на Кодекса IS от 2008 г., предвидени 
в правило II-1/2.27.1 на Международната кон­
венция за безопасност на човешкия живот 
на море, 1974 г. („Конвенцията“), изменен с 
Резолюция MSC.269(85),
Като признава необходимостта от включ­
ване на разпоредби относно корабите, ан­
гажирани с котвени операции, повдигане и 
буксировка, включително ескорт буксировка 
(влачене), в Кодекса IS от 2008 г.,
Като взема предвид, на деветдесет и сед­
мата си сесия, измененията на въведението и 
част А от Кодекса IS от 2008 г., предложени 
и разпространени в съответствие с член VIII, 
буква (b), точка (i) от Конвенцията,
1. Приема, в съответствие с член VIII, буква 
(b), точка (iv) от Конвенцията, изменения във 
въведението и част А от Кодекса IS от 2008 г., 
чиито текст е изложен в приложението към 
настоящата резолюция.
2. Определя, в съответствие с член VIII, 
буква (b), точка (vi), подточка (2)(bb) от Кон­
венцията, че посочените изменения се считат 
за приети на 1 юли 2019 г., освен ако преди 
тази дата повече от една трета от договаря­
щите правителства по Конвенцията, или до­
говарящите правителства, чиито комбиниран 
търговски флот съставлява не по-малко от 
50 % от бруто тонажа на световния търговски 
флот, са уведомили Генералния секретар за 
възраженията си срещу измененията.
3. Приканва договарящите правителства по 
Конвенцията да отбележат, че в съответствие 
с член VIII, буква (b), точка (vii), подточка 
(2) от Конвенцията измененията влизат в 
сила на 1 януари 2020 г. след приемането им 
в съответствие с параграф 2 по-горе.
4. Изисква Генералният секретар, за целите 
на член VIII, буква (b), точка (v) от Конвен­
цията, да предаде заверени копия от насто­
ящата резолюция и текста на измененията, 
съдържащи се в приложението, на всички 
договарящи правителства към Конвенцията.
5. Изисква също Генералният секретар 
на Организацията да предаде копия от на­
стоящата резолюция и нейното приложение 
на членовете на Организацията, които не са 
договарящи правителства по Конвенцията.
ПРИЛОЖЕНИЕ
Изменения на въведението и част А на Ко­
декса за устойчивост в неповредено състоя­
ние, 2008 г.
(Кодекс IS от 2008 г.)
Въведение
1 Цел
1 Подзаглавието на параграф 1.2 се заменя 
със следното:
„1.2 Освен ако не е посочено друго, този 
кодекс съдържа критерии за устойчивост в 
неповредено състояние, приложими за кораби 
и други морски превозни средства с дължи­
на 24 m и повече, както е изброено по-долу. 
Кодексът също така предвижда критерии за 
устойчивост в неповредено състояние, прило­
жими за същите кораби и морски превозни 
средства, когато се извършват определени 
операции:“.
2 В параграф 1.2 след съществуващата 
алинея .6 се добавят следните нови алинеи 
.7 до .9:
„.7 кораби, извършващи котвени операции;
.8 кораби, участващи в пристанищни, 
крайбрежни или океански операции по 
ескорт буксировка (влачене);
.9 кораби, извършващи повдигане на 
тежки товари;“,
а останалите алинеи се преномерират 
съответно.
2 Определения
3 Следните нови параграфи 2.27 до 2.31 се 
въвеждат след съществуващия параграф 2.26:
„2.27 Кораб, ангажиран с котвени операции, 
означава кораб, участващ в операции по 
разстановка, обиране и преместване на 
котви и свързаните с тях швартови ли­
нии от платформи или други плавателни 
съдове. Силите, свързани с обработва­
нето на котва, обикновено се свързват 
с тегленето на линията на лебедката и 
могат да включват вертикални, напречни 
и надлъжни сили, приложени в точката 
на теглене и върху кърмовия ролер.